
KONTROLLING SZEMLÉLETMÓD ÉS RENDSZEREK BEVEZETÉSE AZ ÁLLAMI SZFÉRÁBA (KÜLÖNÖS TEKINTETTEL AZ ÁLLAMI TULAJDONÚ GAZDASÁGI TÁRSASÁGOKRA)

Magyarországon egyre több feladat és ezzel együtt pénzügyi folyamat kerül központi irányítás alá, ezért az állam egyre nagyobb pénzösszegek fölött diszponál. Általános közgazdasági vélekedés, hogy az állam „rossz gazda”. A dolgozatban az állami költségvetés és az azon keresztül megfogott állami gazdálkodás hatékonyságának vizsgálatával, elemzésével foglalkozom. Az első részben több oldali megközelítésben elemzem ezt a hatékonyságot (hazai és külföldi kutatások). A 
második részben az állami és a piaci gazdálkodás sajátosságainak és közös pontjainak beazonosításával a dolgozat bemutat egy olyan kontrolling szemléletmódot és vezetői információs rendszert, amely fontos szerepet játszhat a kormányzati gazdálkodás hatékonyságának növelésében. Ezek után ennek a rendszernek a speciális vonásait, megkülönböztető attribútumait mutatom be, majd a bevezetés lehetőségeit és veszélyeit elemzem. Végül a rendszer szélesebb körű
felhasználási előnyeit és nyereségeit vázolom.



